23 | Julie | 2007 | Woestynsand tussen my tone
Archive for Julie 23, 2007
Posted: Julie 23, 2007 in Uncategorized
As gevolg van ‘n erge tekort aan beskikbare blogging tyd – gaan ek hierdie week so ‘n paar van my gunsteling lirieke van my gunsteling SA kunstenaars – hoofsaaklik Afrikaans – plaas.
Ek skop af met my gunsteling nuweling en vroulike sangeres … Lienka! (ook bekend as die enigste blom in die groep ddisselblom!) Die vrou MAG MAAR songs skryf, klavier speel en met ‘n engelstem sing! Ek haal aan van haar website www.lienka.co.za :
Haar debuut cd getiteld, Lienka, is ‘n tentoonstelling van haar diverse musieksmaak en ongelooflike talent as sanger. Sy span ook kragte saam met die formidabele stem van Prime Circle, Ross Learmonth, in die duet ‘What love does’(no.9). Verskeie liedjieskrywers van haar generasie (insluitend haarself) is ingespan vir hierdie album waaronder Gian Groen, Fanie Fouché, Jaco Spies, J. Oberholzer, Johan Voster en Sean Else tel.
Haar musiekstyl kan die beste beskryf word as volwasse, kontemporêre pop-rock waarvan die inhoud 60% Afrikaans en 40% Engels is. Daar was nie op ‘n spesifieke klank besluit met die aanvang van die album nie, eerder was elke lied individueel beoordeel en daarvolgens benader en verwerk. So het dit ook gebeur dat die liedjie, ‘Somehow my love’ Afrikaanse verse, maar ‘n Engelse koor bevat.
Musiekvervaardiger, Juan (Floors) Oosthuizen, se verwerkings en geniale musikale aanvoeling gom die hele projek aanmekaar. Opgeneem en gemeng by Pop Planet Recording studios deur Marius Brouwer, verseker die gehalte en integriteit waarmee hierdie album geassosiëer kan word.
(musiek en liriek: Gian Groen)
Jy sit daar in jou wentelbaan
op soen na jou hede
skielik raak dit donker
en jy voel vasgevang
Jy soek onder die wag-‘n-bietjiebos
soek in elke gang
maar die dorings van die wag-‘n-bietjie
val jou elke maal in die rede
Ja, droom maar jou drome
want ek dink net aan jou
Al kan stampe en stote
die lewe vol gate grou
môre is vol verrassings
miskien sal jy nog eendag daarvan hou!
Jy’s moeg vir die gesukkel
die gesoek maak jou klaar
Jy weet nie of jy kom of gaan
jou gedagtes lank reeds moeg
Hou maar op met huil
jou wag-‘n-bietjie sal verdwyn
kyk net vorentoe
iewers sal daar nog ‘n lig vir jou skyn
Sterkte vir jou week … ek weet myne gaan rof wees!